Divendres, 11 de desembre del 2009\nAra que ve Jesús i s'acaba el 2009\nAhir vam ser a l’Ajuntament de Girona, a una reunió amb el regidor de Serveis Socials, Joan Olóriz. Estem preocupats per poder continuar fent el que fem, ja que la realitat de la crisi ens fueteja per dues bandes: incrementa les peticions d’ajuda i fa baixar les ajudes oficials i no sabem si també els donatius, generosos, dels particulars. A la tarda vam assistir a una reunió a la presó. Alguns presos vénen a classe, tenim molt bona relació amb els educadors. El director ens va fer una explicació molt interessant sobre el treball que fan. En vam sortir contents.\nAra tenim 65 vides a les que d’una forma directa sostenim perquè tinguin cobertes les necessitats bàsiques i puguin fer un projecte per preparar el futur. En sostenim plenament a 65, però arribem a incidir en unes 150 persones.\nAquest matí, en la pregària, he pensat especialment en aquestes vides que ajudem. I en totes les vides que han anat passant per l’associació al llarg d’aquests anys. El nostre compromís va ser estar al costat dels pobres, en aquest cas, dels pobres que eren immigrants. Ho hem fet no com a distribuïdors d’ajudes, com aquells que són rics i van donant a uns i altres, sinó que ho hem fet perquè hem estimat. Ens hem donat perquè estimàvem. Aquí està el secret, senzill. Hem compartit per aquest amor el sofriment de l’angoixa, hem escoltat els cors desfets, hem sentit la seva solitud, el seu crit desesperat. Teníem set d’estimar i hem sentit l’atracció forta pel que va fer Jesús: curar i fer viure el Regne. I és cert que hem contribuït a curar i hem pogut fer viure a persones ben llunyanes el que és el Regne de Déu.\nI jo diria que en la nostra trobada amb l’ésser humà ferit, caigut, desemparat, hem pogut trobar-nos perquè també sabem en carn pròpia què és el sofriment de l’angoixa, nosaltres també hem tingut el cor desfet i sabem el que és la solitud, i més d’un cop hem cridat desesperadament. No obstant, la nostra compassió no ha estat feble, sinó que ha provingut d’una gran força, d’una font evangèlica que cada dia hem refet en les nostres vides. La compassió ens ha dut a lluitar, i hem hagut de lluitar contra les injustícies, les exclusions, la corrupció, la mentida, la hipocresia... Les causes que, com deia Sobrino, provoquen que hi hagi pobres, que hi hagi febles.\nAmb tenacitat, puc dir-ho, no hem fugit dels conflictes, sinó que els hem afrontat, hem fet múltiples mediacions, sempre hem tingut per nord el món d’amor nou del qual parlava Jesús i per això hem vist cara a cara els nostres propis mecanismes de defensa, i els dels altres, i hem mirat també cara a cara un món d’opressió i de mort que manté en l’obscuritat a tants d’éssers humans. Moltes vegades ens hem indignat, com Jesús veient en què han convertit el Temple. Hi ha tantes classes de Temples en el nostre món! Hem resseguit en tantes situacions humanes, insòlites, en la misèria, i també en nosaltres mateixos, els camins interessants de reconeixement dels arquetips del Nen, de la Víctima, de la Prostituta, i del Sabotejador, i tants d’altres que ens han ajudat a comprendre per què passa el que passa en moltes vides. Hem fet el viatge de l’Heroi també, mirant-nos els altres i a nosaltres mateixos, buscant entendre la condició humana.\nHem tingut una vocació de comunió, de compartir l’amor i la confiança que creixen dins dels cors dels homes i dones. I així ens hem apuntat a iniciatives col·lectives perquè ens semblava important, en un món difícil, ser presents en els desitjos d’ajuda i de millora que tenen algunes persones, sabent com és difícil tirar endavant les coses. Hem estat contents quan hem descobert companys de camí, gent que ha vingut a veure’ns a la casa d’Àkan, o que ens han transmès el seu pensament i ajut. Hi ha hagut persones que s’han acostat, que havien sentit el pes de la mentida i el buit dels poders del nostre món i buscaven una mica d’aixopluc. Aquest any alguns dels qui ens havien ajudat han mort, o estan greument malalts. Alguns se’ns han mort ben joves, d’altres quan la vida ja havia donat molt. En nosaltres ha quedat la seva lluita, el seu suport, el seu coratge. Ens dol la seva mort, i la seva absència. Però creiem en la presència viva dels morts a la nostra vida, i sabem que hi són des d’una altra perspectiva, i ens hi encomanem sovint, conscients que continuaran ajudant, ja no podran fer-nos més el dinar del dijous, per exemple, però la seva presència encara es nota, càlida i forta. Interrogants i sofriments de l’existència, lluites fortes, amb valentia, contra malalties cruels, ho hem viscut.\nPodem dir que ens hem sentit consolats de molts de sofriments quan hem sentit l’escalf dels qui pateixen. Hem rebut immensament. Ens hem sentit bé amb la senzillesa dels pobres que només demanen una mica de relació, de valoració. Els qui són rebutjats una i altra vegada ens han guarit. Ells ens han fet sortir d’un món de tenebres i ens han mostrat la llum. Hem caminat en silenci, ocultament, hem treballat des de la vulnerabilitat i des de la feblesa, sovint només hem disposat del nostre cor i del nostre desig de fer el bé, i d’una xarxa de relacions que ha estat un veritable puntal per a nosaltres, que som petits.\nEns hem endinsat en un món de pobresa, de misèria, de ferides. Hem conegut el que provoca viure al carrer, les malalties greus, els mals tractes, les presons, la indefensió... Ens hem apropat a aquest món de dolor amb la mà estesa, posant els nostres mitjans personals i associatius per fer avançar la persona. Hem mirat amb un profund respecte, com si trepitgéssim terra sagrada. Aquest Jesús que esperem per Nadal, que ens ha mostrat la misericòrdia del Pare, ens ha obert el camí, i nosaltres caminem rere seu. Seguim els seus camins d’acollida i d’alliberament, de donar repòs, de poder fer que cadascú pugui redreçar-se.\nDéu és a prop, el Déu que comprèn i estima, està acompanyant-nos en aquest camí. Sabem que passarem per moments difícils, però sabem que Déu serà allà. Cada vegada que experimentem les dificultats o les contradiccions en nosaltres i en els altres, només em sento cridada a endinsar-me una mica més en aquest camí del dolor profund de l’existència. Moltes coses del nostre món m’interpel·len, tant del món polític, social, com religiós, en moments d’obscuritat, com aquest, crec que hi ha una camí de llum, que guia veritablement: estar al costat dels qui pateixen, entrar en la terra dels pobres del món. Quan tot trontolla, allà hi ha un camí fèrtil a seguir. Quantes més coses no comprenc, més em sento cridada a restar al costat dels pobres, compartint la meva vida. Sé que en ells hi ha la veritat. No em perdo en perifèries que no comprenc, sinó que em centro en el que jo crec que defineix l’existència: la nostra actitud respecte al sofriment humà, i ara m’estendria a tota la terra. He hagut de fer un profund procés de canvi personal, les vides amb què m’he posat en contacte m’han fet fer un llarg viatge. He experimentat molt, he pregat molt, he buscat molt, he llegit molt. Crec que en l’univers, malgrats tots els malgrats, hi ha la petjada de Déu, i que tota realitat està cridada a l’alliberament i al sentit.\nJordi Pigem a Bona crisi diu:\nEn una crisi tot queda obert. És com un viatge pels espais que analitza la teoria del caos, en els quals una petita fluctuació pot donar lloc a desenvolupaments sorprenents i duradors. Per això, les nostres accions en temps de crisi poden tenir molta més repercussió que en temps d’estabilitat. ... Els ritus de pas marcaven, en moltes societats tradicionals, l’encreuament del llindar entre l’adolescència i la maduresa. A la nostra societat ara li toca creuar aquest llindar. El món contemporani té molt de rebel·lió i d’hiperactivitat adolescents: rebel·lió contra la biosfera que ens sustenta i contra un cosmos en el qual ens sentim estranys, hiperactivitat en el consumisme i en l’acceleració que ens porta a posposar la plenitud a un futur que no arriba mai. La crisi, com a ritu de pas, ens desafia a arribar a una maduresa sostenible i serena que redescobreixi el regal de l’existència, en l’aquí i l’ara. ... Molts dels nascuts el segle passat hem gaudit d’un nivell de riquesa material sense precedents. Però aquesta abundància material, que se suposava que havia de créixer indefinidament, no està garantida i fins i tot podria començar a declinar. Potser per ser substituïda per formes de riquesa i de plenitud postmaterialistes, no basades en allò material i tangible.\nCrec que puc dir que Àkan contribueix a aquest ritu de pas, ara que ve Jesús i que l’any 2009 s’acaba. Penso que tant a la casa d’Àkan on compartim la vida quotidiana amb persones immigrants, com a les classes, com amb els múltiples acompanyaments, aquest ritus de pas s’acompleix. Sóc conscient que despertem molta estimació i adhesió, les mostres de suport arriben cada dia i ens donen la força que necessitem. Ara, tampoc no puc oblidar que despertem molts interrogants, molta incomprensió del que fem, de per què ho fem, que alguna gent opina sense haver parlat mai amb nosaltres, i que moltes vegades se’ns ha dit personalment o col·lectivament: deixa-ho, deixeu-ho. També hem estat menysvalorats, i el que és pitjor, perquè et nega moltes de les que han estat les teves arrels, silenciats, “ninguneados” . Penso que un dels càstigs, un dels mals més profunds, més feridors, que es pot fer a una persona és silenciar-la, fer veure que no existeix, com si hagués mort. No ha estat gens fàcil. Ho hem viscut amb consciència i amb dolor.\nAcabaré amb paraules de Jean Vanier, ara que fa poc vam estar en un matí excel·lent a la comunitat del Rusc, a Tordera:\nEl Regne de Déu és per aquells qui són rebutjats i humiliats per causa de Jesús i de la veritat i que no tenen ni amarguesa ni desig de venjança. Aquest és el camí del Regne. És un lloc d’amor, de renaixença, on som alliberats de la presó que ens tanca en nosaltres mateixos, de la por i del neguit constant de la nostra pròpia glòria.\nÀkan va sorgir, només cada un de nosaltres pot parlar del que hi ha en el seu cor, de la set d’estimar, de la set de seguir Jesús amb fidelitat i profunditat. I ho hem intentat fer al costat dels immigrants, dels pobres. Aquí hem buscat les nostres arrels. Sota aquest arbre ens hem aixoplugat. Ens arrapem fort al treball silenciós, quasi ocult, perquè creiem que és el treball que ens apropa més a la veritat, vivim en la senzillesa i la humilitat. El que sí que no podem amagar és l’enorme força que sentim dintre del nostre cor, i tot el coratge que experimentem, i l’entusiasme per seguir fent el que fem. Jesús, que ens va portar fins aquí, aviva el foc.\nQualsevol ajuda, en l’esperit que ens anima, tindrà les portes obertes. Fraternalment, bon Nadal i tot un camí obert per al 2010.\nAngel Cid Garcia| Enviat el dia 27 de desembre del 2009 a les 18:37h\nComo gallego y español, lamento no que no seais màs universales, para poderos entender mejor. Espero vuestra comprensiòn, como lo haceis con nuestros hermanos inmigrantes. Felices Fiestas


Els nacionalistes escocesos centraran la campanya a aconseguir un segon referèndum\nBarcelona. Dimecres, 6 de novembre de 2019. 13:28\nActualitzat: Dimecres, 6 de novembre de 2019. 13:29\nConscient de la bona posició que li concedeixen les enquestes, el Partit Nacionalista Escocès centrarà la campanya electoral que s'inicia avui en un missatge clau: enfortir la seva presència al Parlament de Westminster per aconseguir un segon referèndum d'independència.\nMalgrat que la contesa electoral per a les eleccions del 12 de desembre comença formalment aquest dimecres amb la dissolució de la Cambra dels Comuns, l'ambient preelectoral es respira al Regne Unit des de fa mesos, ja que es pressentia que el bloqueig polític causat pel "Brexit" només podia resoldre's a les urnes.\nAnalistes consultats per Efe coincideixen en què el SNP, fins ara la tercera força a la cambra baixa britànica, basarà la seva estratègia en dos missatges principals: parar la sortida de la Unió Europea (UE) i aconseguir que Londres accedeixi a negociar un nou plebiscit sobre la independència d'Escòcia.\nLa regió ja va celebrar un referèndum sobre el seu encaix constitucional el 2014, en el qual el 55 % va optar per continuar al Regne Unit, tanmateix, la victòria del "Brexit" dos anys després, ha reobert el debat perquè la majoria d'escocesos va donar suport romandre a la UE.\nAquest és l'argument amb el qual la ministra principal escocesa i líder del SNP, Nicola Sturgeon, planeja demanar formalment la consulta per a 2020 al pròxim ministre que sorgeixi d'aquests comicis.\nPer a Anthony Salamone, analista d'European Merchants, si bé en les últimes eleccions de 2017, "no estava clar quin era el missatge del SNP i aquesta és la raó per la qual van perdre tants escons", van passar de 56 (dels 59 reservats a Escòcia) el 2015 a 35 diputats el 2017, aquesta vegada "té un missatge molt més clar".\n"El SNP va ser instrumental perquè aquestes eleccions se celebressin, perquè pensa que pot capitalitzar-les ara, quan les enquestes li donen un gran resultat i com, Sturgeon vol demanar formalment l'autorització per a un referèndum, les eleccions poden servir-li per fer pressió en la seva demanda", va afirmar.\nEls últims sondejos apunten que el SNP podria obtenir entre el 3 % i el 5 % dels sufragis, la qual cosa podria traduir-se en uns 50 diputats, amb la qual cosa recuperaria la força que va obtenir el 2015, un escenari que el professor de Ciències Polítiques de la Universitat de Strathclyde (Glasgow) Mark Shephard considera "bastant probable".\n"A Escòcia hi ha dos grups de població, d'una banda, el 51 % que vol formar part del Regne Unit i pel qual competeixen el Partit Laborista, el Conservador i els Liberals Demòcrates i, per un altre, el 49% que dona suport a la independència, segons els últims sondejos, pel que només lluita el SNP", va apuntar.\nEn una cita electoral provocada pel "Brexit", la ruptura amb el bloc comunitari és inevitablement un dels eixos centrals, ja que serà el Parlament resultant el que decideixi com es resoldrà el divorci amb Brussel·les, per això Shephard considera que som davant de les eleccions "més complexes de la història".\n"A Escòcia és encara més complicat, perquè no es tracta només del 'Brexit', sinó també de la independència. El vot a l'esquerra es fracturarà i el gran beneficiat va a ser el SNP, perquè la clau que guiarà el vot és el referèndum," va dir.\nSi bé el conservador Boris Johnson ha rebutjat donar el seu vistiplau a una nova cita amb les urnes a Escòcia, el líder laborista, Jeremy Corbyn, ha suggerit que podria obrir-se a negociar-la, una possibilitat que els experts veuen factible si necessita el suport del SNP per arribar al govern.


Investiguen partits a benefici de l'AFE\nAnticorrupció veu vincles entre Rubiales i el fill de Villar\nAnticorrupció vol que s’investigui la relació entre Luis Rubiales, president de l’Associació de Futbolistes Espanyols, i Gorka Villar, després d’haver rebut una denúncia anònima sobre els partits organitzats a favor de l’AFE. En la denúncia, feta pública per El Mundo, es fa referència a possibles serrells del cas que va acabar amb la detenció de l’expresident de l’RFEF Ángel María Villar i el seu fill Gorka, entre d’altres. El primer serrell són els pagarés de l’RFEF a l’Atlètic de Madrid, una cosa que ja se sabia i que el club blanc-i-vermell probablement va utilitzar per obtenir liquiditat.\nLa segona part de la denúncia se centra en set amistosos jugats per la selecció entre els anys 2011 i 2017 en benefici de l’AFE. Aquests partits van començar a jugar-se el 1991 després d’un acord entre les dos entitats i els ingressos es destinen a beques i ajuts per al futbol base. Tres d’aquests set partits es van jugar a Espanya, mentre que els altres es van celebrar a l’estranger.\nSospiten que Gorka Villar va influir en el seu pare per jugar amistosos amb federacions que assessorava\nSegons el denunciant, el benefici net d’aquests partits per a l’AFE va ser d’un milió d’euros.\nS’ha de recordar que Gorka Villar tenia com a clients del seu despatx privat nombroses federacions de futbol estrangeres, i precisament la sospita del jutge Pedraz és que Gorka influïa en el seu pare i en l’RFEF perquè la selecció jugués amistosos amb les federacions a les quals ell assessorava o amb les quals pretenia fer negocis.\nLes sospites de l’Audiència Nacional i la Fiscalia se centren en els amistosos de la selecció a l’estranger. Al jugar-se fora, hi ha determinats beneficis generats pel partit que no es poden controlar fàcilment, com els drets televisius o els anuncis i patrocinis obtinguts allà.\nPer aquests motius, les fiscals Inmaculada Violán i Esther González van sol·licitar al jutge d’instrucció que es traslladés la denúncia a l’UCO. Anticorrupció vol que s’analitzi la informació i s’esbrini si hi ha relacions amb altres documents obtinguts durant els registres de l’operació Soule.


Aliança de Déu amb Noè\n1 Déu va beneir Noè i els seus fills. Els digué:\n—Sigueu fecunds, multipliqueu-vos i ompliu la terra. 2 Tots els animals de la terra, els ocells, les bestioles que s’arrosseguen per terra i tots els peixos del mar us respectaran i us temeran, perquè els poso tots a les vostres mans.\n3 Us servirà d’aliment tot el que té vida i es mou, com també tots els vegetals: tot us ho dono. 4 Però no mengeu la carn amb la seva vida, és a dir, amb la seva sang.\n5 Jo demanaré comptes de la vostra sang, de les vostres vides,\na tots els animals.\nTambé als homes, a qualsevol qui en mati un altre, li demanaré comptes d’aquella vida. 6 El qui vessi la sang d’un home, un altre home vessarà la seva sang, perquè l’home ha estat fet a imatge de Déu.\n7 Vosaltres, doncs, sigueu fecunds, multipliqueu-vos, escampeu-vos per la terra i propagueu-vos-hi.\n8 Després Déu va dir a Noè i als seus fills:\n9 —Mireu, jo faig la meva aliança\namb vosaltres, amb els vostres descendents 10 i amb tots els éssers vius que us envolten: els ocells, els animals feréstecs i domèstics que han sortit de l’arca, en una paraula, amb tots els éssers vius de la terra.\n11 Faig amb vosaltres aquesta aliança: les aigües del diluvi no tornaran mai més a exterminar ningú, cap més diluvi no devastarà la terra.\n12 I Déu va afegir:\n—El signe de l’aliança que faig amb vosaltres i amb tots els éssers vius que us envolten, per totes les generacions i per sempre, és aquest: 13 posaré el meu arc en els núvols com a signe de la meva aliança amb la terra. 14 Quan jo cobreixi de núvols la terra i entre els núvols aparegui el meu arc, 15 recordaré l’aliança que he fet amb vosaltres i amb tots els éssers vius, i les aigües del diluvi no tornaran a destruir ningú. 16 Sortirà l’arc en els núvols i, en veure’l, recordaré l’aliança perpètua, la meva aliança, la que hi ha entre Déu i tots els vivents, tots els qui viuen a la terra.\n17 Déu va dir encara a Noè:\n—Aquest és el signe de l’aliança que he fet amb tots els qui viuen a la terra.\n18 Els fills de Noè que van sortir de l’arca eren Sem, Cam i Jàfet. Cam va ser el pare de Canaan. 19 A partir d’aquests tres fills de Noè, es va poblar tota la terra. 20 Noè va ser el primer a treballar la terra, i plantà una vinya. 21 Un dia, va beure vi, s’embriagà i es va despullar dins la tenda. 22 Cam, pare de Canaan, veié el seu pare nu i sortí a fer-ho saber als seus dos germans, que eren fora. 23 Sem i Jàfet van prendre un mantell, se’l posaren a les espatlles, entraren reculant a la tenda i van tapar el seu pare: com que avançaven mirant enfora, no el van veure nu.\n24 Quan Noè es despertà de la seva embriaguesa i va saber el que li havia fet el seu fill petit, 25 digué:\n—Maleït sigui Canaan!\nQue sigui esclau dels esclaus dels seus germans!\n26 I afegí:\n—Beneït sigui el Senyor, Déu de Sem!\nQue Canaan sigui el seu esclau!\n27 Que Déu eixampli Jàfet,\nque l’acullin les tendes de Sem\ni que Canaan sigui el seu esclau!\n28 Després del diluvi, Noè va viure tres-cents cinquanta anys. 29 Morí a l’edat de nou-cents cinquanta anys.


Pasen & Vegan, cuina i productes vegans en el Mercat de l’Olivar. Xarcuteria vegana a Mallorca\nAvui us presentem una nova parada d’allò més singular: Passin & Vegan. Ja la coneixeu? Es van decidir per aquest nom tan original i està agradant a tots.\nNoelia, coneguda per ‘Passin, i Graciela, per Vegan, són dues amigues molt il·lusionades i divertides que un dia menjant plàcidament van decidir posar en marxa aquest nou concepte de negoci a Palma. A ambdues els venia de gust donar un canvi a les seves vides i així ho han fet. S’havien adonat que negocis com el que elles volien posar en marxa, funcionaven a la perfecció en la península pel que es van animar encara més.\nGraciela, vegetariana des de fa 28 anys i vegana des de fa 3 anys, ha cuinat durant tota la seva vida, tant en un restaurant vegetarià propi, com en bars, com per a serveis d’àpats, per la qual cosa coneix a la perfecció les tècniques culinàries. “Volíem estar dins del Mercat. La vida que té aquest lloc és fantàstica, sempre hi ha moviment i els qui vénen al mercat tenen consciència del producte local, de la proximitat, del Km 0 i tot això va amb els nostres ideals”, comenta Graciela.\nGraciela: “Estem contentíssimes amb el gran acolliment que hem tingut, i del tracte rebut per part de tots, els veïns i altres parades són estupends”.Les matèries primeres, que utilitzen per als productes que elaboren diàriament en la pròpia cuina que tenen en la seva parada, les compren dins del mercat; els cereals i els llegums les adquireixen en Va de Bio, les verdures en Ses Cireres… i així amb tota la matèria primera i si els clients ens demanen aquests productes els indiquem on poden comprar-los en el mateix mercat. “És una forma molt bonica de crear comunitat”, comenta Graciela.\nGraciela: “De cada vegada hi ha més gent que vol menjar sa, prendre més proteïna vegetal en lloc de tanta animal i hi ha moltes famílies que prefereixen donar als seus fills el menjar que nosaltres oferim, per això considerem que quantes més opcions i facilitats donem, més persones podran conèixer els productes vegans”.\nFan el possible per tenir productes que no hi hagi en els supermercats, d’aquesta manera, segons el que aquests ofereixin, Noelia i Graciela elaboren un altre tipus de producte o amb altres ingredients. Cada dia ofereixen dos o tres tipus de: hamburganas, croquetes i patés sempre d’elaboració pròpia, així com també pinchitos de proteïna de pèsol. Una qüestió d’allò més curiós és el nom que té cada producte: sobranganas, pakiletes, cachopiganos que són filets de seitan farcits de no pernil i no formatge… En acudir a la parada, fixau-vos en els noms!\nTots els dies elaboren plats del dia, són plats mallorquins elaborats a partir de versió vegana: pebrots farcits, seitan (d’elaboració pròpia) amb col… Segur que ens continuaran sorprenent. Cada divendres i dissabte elaboren fregit mallorquí vegà. Els formatges i embotits que tenen a la venda són artesans i biològics. Avui dia els seus proveïdors són de Barcelona però ja estan en contacte amb una empresa mallorquina que aviat els podrà servir formatges mallorquins.\nEn uns dies tindran formatge al tall. Els xoriços estan elaborats amb carabassa, disposen de botifarra, xoriço, botifarra, mortadel·la, salami, el no pernil triomfa pel seu sorprenent sabor, sense fuet…\nSempre tenen a la disposició del client l’OFERTA DEL MES. Durant juliol, com a oferta de benvinguda, a partir de 20€ de compra els clients s’emporten un producte d’elaboració pròpia. Elaboren menjar per encàrrec i recepcionen demanats a través de les seves xarxes socials, WhatsApp o email. I molt aviat també a través d’una nova aplicació.\nA partir de Setembre els divendres obriran a la tarda. Dilluns tancat.


Festes Sant Bernat 2016 Alzira\nTota la programació dia a dia - elseisdoble.com\nTota la programació dia a dia\nDel 14 al 23 de juliol viu la festa del nostre poble\nPlaça Major, de 9 a 13 hores\nAlzira Ràdio emetrà en directe el seu programa matinal, “El dia per davant”.\nPel programa, passaran diverses personalitats: l’alcalde, Diego Gómez, la vicealcaldessa i regidora de Comerç, Isabel Aguilar, membres del departament de comerç, comerciants i consumidors de la campanya. Ja que si presenten un tiquet a l’estand d’Alzira Ràdio, de 20€ almenys, d’una compra realitzada en les botigues col·laboradores en “Per Sant Bernat el comerç sona a Festa”, poden emportar-se de regal una entrada per al concert de Chenoa la nit del divendres 22 de juliol.\nParc Pere Crespí, de 9 a 13 hores\nPel programa, passaran diverses personalitats: l’alcalde, Diego Gómez, la vicealcaldessa i regidora de Comerç, Isabel Aguilar, membres del departament de comerç, comerciants i consumidors de la campanya, ja que si presenten un tiquet a l’estand d’Alzira Ràdio, de 20€ almenys, d’una compra realitzada en les botigues col·laboradores en “Per Sant Bernat el comerç sona a Festa”, poden emportar-se de regal una entrada per al concert de Chenoa la nit del divendres 22 de juliol.\nEn finalitzar el concurs de Play Back de les diferents comissions falleres, actuació del grup Els Porta, duo musical que interpreta versions de la música actual..\nPlaça del Carbó, a les 22 hores\nFestival de Bandes de Sant Bernat 2016\nAmb la participació de la Banda Simfònica de la Societat Musical d’Alzira, baix la direcció de Ramón García, i Unió Musical d’Albaida (l’Aranya), amb el director: Adrià Ronda.\nClaustre de la Casa de la Cultura, a les 20:30 hores\nConcert de La Colla les Raboses\nCarrers de la Vila i Passeig Fluvial, durant tot el matí\nArt a la Vila. Jornada d’encontre d’artistes plàstics i visuals\nInscripcions: de 9 a 10 hores a la plaça del Carbó.\nOrganitza: Associació Cultural d’artistes plàstics i visuals d’Alzira i comarca.\nZones comercials, en horari de matí\nMúsica al carrer amb grups de la Societat Musical d’Alzira, repartits en les zones comercials de La Vila, Pérez Galdós i Pere Crespí, que amenitzaran les compres de tots aquells que s’apropen als comerços.\nDonatiu de 2€. La recaptació anirà destinada a una entitat solidària que decidirà l’Assemblea Consultiva de Festes. Adquirix el teu tiquet a la Casa de la Cultura (de 19 a 21h), Tourist Info de la plaça del Regne (de dimarts a dissabte: de 10 a 14h, i de 17 a 20h) i taquilla del Gran Teatre (dimarts i dijous de 19.30 a 21h).\nGran Teatre, a les 19:30 hores\nActuació d’Els Tenors de la Ribera, acompanyats en esta ocasió de la veu de Miriam Soto, i l’humor de Valen-tin.\nEntrada amb invitació. Recollida d’invitacions a la Casa de la Cultura de 19 a 21 hores (màxim 2 per persona).\nParc de les Basses, de 18 a 21 hores\nJocs gegants i artesanals a càrrec de Condidorets.\nCamp d’Esports de Venècia, a les 22:30 hores\nConcert de grups locals de rock\nEl pez volador i Erotic Psycho\nTornem a tindre la tradicional nit de rock al Venècia. En esta ocasió, amb dos grups alzirenys, que estan despuntant en el panorama musical actual.\nParc Pere Crespí, a les 19:30 hores\nTrapezista, màgia, equilibris, música, pirates, música i moltes sorpreses més.\nActuació infantil per als menuts de la casa.\nPequedisco a càrrec de Condidorets.\nRecinte Firal, de 18 a 22 hores\nPaint ball urbà, rocòdrom, pont tirolés, activitat Funball I activitats recreatives (futbolins + taula airhockey + billar), circuït triangular aventura amb pont tibetà, slackline i passarel·la, pista “Active sport skate”.\nPlaça Major, a les 20 hores\nActuació musical per a tota la família.\nDe Vinarós a Oriola el país vola\nDani Miquel “El cantacançons” i els MA-ME-MI-MO-MÚSICS visiten les festes de la ciutat d’Alzira, per a fer-nos ballar, cantar i passar-nos-ho de allò més bé.\nCamps d’Esports de Venècia, a les 22:30 hores\nMundoTributo Producciones Musicales S.L., presenta el musical Queen “Remember Queen” amb l’artista en exclusiva Piero Venery.\nEntrada: 3 €. Venda d’entrades: en www.instanticket.es (les 24 hores), al 902444300 (de 8 a 23h), i a la taquilla del Gran Teatre (dimarts i dijous de 19.30 a 21 h)\nCompra l’abonament per als concerts de Remember Queen (dimecres 20) + Second / Miss Caffeina / Elefantes (dijous 21) i Chenoa (divendres 22), per 8 €.\nPlaça de Cartonatges, a les 17 hores\nJocs inflables d’aigua\nVine a refrescar-te amb nosaltres amb els inflables d’aigua més divertits del moment.\nAmb les actuacions de Mariló Salas, Ana Nájera i Luís Escudero.\nPlaça Major, a les 22 hores\nActuació dels guanyadors i finalistes del concurs per a jóvens talents d’Alzira, Cantes o balles?\nA continuació, Espectacle Show de Perruqueria a càrrec d’Abraham López.\nParc Pere Crespí, a les 22:30 hores\nAmb les actuacions de Pepe Andrés (La veu del Mediterrani), Mariló Salas (Cançó espanyola), el polifacètic Carlos Luna i l’humor de Màgic Taps.\nRecinte Firal, a les 22:30 hores\nConcert de Second, Miss Caffeina i Elefantes\nTres grans grups del panorama musical actual.\nEntrada: 3€. Venda d’entrades: en www.instanticket.es (les 24 hores), al 902444300 (de 8 a 23h), i a la taquilla del Gran Teatre (dimarts i dijous de 19.30 a 21 h)\nEn acabar el concert, Nit de Discomòbil, amb l’actuació de DJs Wear.\n"We are Wear DJS!" és el crit de guerra que aquest duo de DJs passeja tots els mesos per les cabines dels clubs més representatius de València.\nIndie hits, bombes electròniques i cops de guitarra rock ben barrejats i agitats són la proposta amb la que cada cap de setmana inunden sales com La3, XL Xtra Large, Piccadilly, Biplaza o Play Club entre d'altres. El seu currículum es completa amb el pas per alguns festivals com Deleste, San San Festival, Creampop Festival, Alicante Sun Festival o en diverses edicions del propi QFestival que es celebra a Alzira. Un fi de festa molt especial per a que no pares de ballar en tota la nit.\nParc de l’Alquenència, de 18 a 21 hores\nParc de l’Alquerieta, a les 19:30 hores\nExhibició de Zumba, a càrrec del grup Zumba de la Piscina Coberta d’Alzira.\nÒpera escenificada. Carmen de Bizet.\nL’òpera Carmen, composada per Georges Bizet, és una de les més importants i de les més representades en tot el món. En esta ocasió, podrem disfrutar d’un gran muntatge escenificat a càrrec de la companyia Camerata Lírica.\nActuació dels grups locals Riber Som i Sis fan Rock.\nUna oportunitat per a repassar cançons molt conegudes dels anys 60 i 70, així com reconeguts èxits del rock internacional.\nPlaça Major,a les 22:30 hores\nActuació musical. RadioHit Band, presenta Lo mejor de los 80. Amb la veu de Beatriz Sánchez.\nCançons en directe de: Simple Minds, Seguridad Social, Gabinete Galigari, Tequila, The Police, Bruce Springsteen, Madonna, Seguridad Social…\nRecinte Firal, a les 23 hores\nConcert de Chenoa –Tour #Soyhumana\nUna de les artistes més establertes en el panorama musical visita la vespra de la festa gran d’Alzira, amb un concert únic, on cantarà les cançons del seu últim treball discogràfic i repassarà algunes de les més conegudes de la seua trajectòria musical.\nEntrada de 5€. Venda d’entrades: en www.instanticket.es (les 24 hores), al 902444300 (de 8 a 23 h), i a la taquilla del Gran Teatre (dimarts i dijous de 19.30 a 21 h)\nCompra l’abonament per als concerts de Remember Queen (dimecres 20) + Second / Miss Caffeina / Elefantes (dijous 21) i Chenoa (divendres 22) per 8€.\nEn acabar el concert, Orquestra Prometida.\nUna orquestra alzirenya, i de les més conegudes i importants de la Comunitat Valenciana. Un gran espectacle de llums, efectes, molta música i molt bon rotllo.\nPlaça Major, a les 22:30 hores\nEspectacles La Unión presenta\nPekados – The musical\n7 Pekados és un recorregut musical i en clau d’humor, per les passions més baixes del ser humà que es veuen reflectides en forma de pecat. Els set pecats capitals han servit per a inspirar milers de pàgines de la literatura universal. En esta ocasió serà la música l'encarregada de guiar este viatge per les nostres parts més fosques.\nEn finalitzar el musical castell de focs d’artifici, a la plaça de la Generalitat.\nA les 23 hores. Semifinal de Sona la Dipu\nA les 00:30 hores: Concert de Fangoria – Gira Canciones para robots románticos\nFangoria és un grup espanyol de música electrònica format per Alaska, que proporciona la veu principal, i Nacho Canut que s'ocupa dels teclats i ocasionalment del baix. Fangoria ha venut al voltant d'un milió de discos en tot el món.\nEntrades anticipades: 5€. Dia del concert en taquilla: 10€. (+ despeses de distribució)\nVenda d’entrades: en www.instanticket.es (les 24 hores), al 902444300 (de 8 a 23h), a la taquilla del Gran Teatre (dimarts i dijous de 19.30 a 21 h), i en les plataformes ticketvip i ticketmaster.\nA continuació, Nit de discomòbil amb la participació de DJ Garchy.\nActuarà a Alzira Dj Garchy que ha recorregut tot el món des de Hong Kong , Ibiza, Mèxico DF i Dubai . Ha compartit escenari amb Steve Angello, Nikki Romero, Diego Miranda , Abert Neve. Este ens delitarà amb una sessió de música comercial&house.\nIBI - 15/07/2016


BIBLIOTECA MUNICIPAL ALTAFULLA: de març 2016\n21 DE MARÇ DIA MUNDIAL DE LA POESIA, ENDINS DE L'ANIMA\nA POESÍA ES UN ARMA CARGADA DE FUTURO\n(Gabriel Celaya, De "Cantos iberos", 1955)\n‘La poesía es un arma cargada de futuro’ (Gabriel Celaya)\nEl Moviment Poètic Mundial es proposa desenvolupar en gran escala un esdeveniment de poesia global en suport dels refugiats, les víctimes de les guerres i la misèria a l'Àfrica, l'Orient Mitjà, Colòmbia, Haití i el Sud-est Asiàtic. El Moviment Poètic Mundial crida a les seves organitzacions integrants i als poetes que l'integren, a realitzar centenars de lectures en tots els continents.\nSumant-se a les accions que busquen conscienciar a la població del problema dels refugiats sirians, un poble dessagnat que viu una guerra imposada, diversos artistes es reuniran el 21 de març per compartir art i cultura. Tot això sense cap filiació política i amb la ferma certesa que des de l'art (la poesia, la música) es pot començar un canvi.\nPremi World Press Photo d'aquest any el guanyador ha estat WARREN RICHARDSON, amb una fotografia certament impactant.\nPublicat per BIBILIOTECA ALTAFULLA a 16:46 0 comentaris Enllaços a aquest missatge\nEtiquetes de comentaris: aniversari, PAU, POESIA\nACTIVITATS MARÇ, LLIBRES I FLORS\nBrotan las flores entre las palabras de los libros (ilustración de Beatriz Martin Vidal)\nBIBLIOTECA ALTAFULLA ACTIVITATS MARÇ 2016\n“EL HOMBRE DE LOS CÍRCULOS AZULES” FRED VARGAS\ndia 1 DE MARÇ 19'30 hores\nlloc: L'ERA DE L'ESTEVE\n" LA NECESSITAT D'UNA VISIÓ DE GÈNERE EN LA POLÍTICA I LA SOCIETAT"\nA càrrec d'Eva Martínez\ndia 9 DE MARÇ 19 hores\nUnas dulces orejas para escuchar… cuéntame! (ilustración de Lidia Tomashevskaya)\n“LA MUNTANYA MÀGICA” THOMAS MANN\nThoma Mann va rebre el premi nobel de literatura a l'any 1929 després de publicar a l'any 1924 aquesta obra. Està considerada una de les obres mestres de la literatura universal. Mann va començar a escriure el llibre el 1912 arrel d'una visita en un sanatori de la ciutat de Davos on s'hi trobava internada la seva dona i és arrel de les cartes que ella li enviava que Mann va anar construint l'argument del llibre.\nEl retir al centre hospitalari i la calma silent que proporciona la natura, aturen el temps i se’n perd, si es vol, la noció, un dels leitmotivs de l’emblemàtica novel•la. Però n’hi ha molts d’altres. En les diferents discussions que entaulen alguns dels personatges metges i altres interns benestants (escriptors, professors,...) s’hi exposen diversos punts de vista al voltant de les grans qüestions que han preocupat l’home, com l’origen de la vida, la divisió o la unió dels antagònics, la mort, la malaltia, el suïcidi, l’enamorament, la música, la literatura o la psicoanàlisi; i, també, la maçoneria, l’humanisme, el progrés, la democràcia, la república,...que enfonsen les seves arrels en la cultura europea d’afany transformador, enfront de l’oriental, molt més conservadora i immobilista.\n“EL FRUIT DEL BAOBAB” Maite Carranza\nMaite Carranza va néixer a l'eixample de Barcelona a finals dels anys cinquanta. És la gran de quatre germans i des de ben petita el seu joc preferit consistia a amagar-se sota la taula del menjador i empassar-se tots els llibres que arreplegava. Gràcies a uns bons pares lectors, va passar la infantesa llegint a Richmal Crompton, Rudyard Kipling, E. Rice Burroughs, Jules Verne, Jack London, Pearls S. Buck i molts d'altres.\nA la Universitat va estudiar antropologia i durant la dècada dels anys 80 es va dedicar, amb entusiasme, a l'ensenyament de la llengua i la literatura en un institut de batxillerat. En aquells temps era aficionada a l'esquí i al muntanyisme, i a la Cerdanya, envoltada de muntanyes, va escriure Ostres tu, quin cacau!, la seva primera novel·la juvenil que va rebre el premi de la Crítica Serra d'Or.\nHa publicat una quarantena de llibres, entre els quals destaquen Frena, Càndida, Frena!, Maurici Serrellsuat o Vols ser el nòvio de la meva germana?, així com d'altres més recents i de gran èxit com la trilogia fantàstica de La Guerra de les Bruixes, El Clan de la lloba, El desert del gel i La Maledicció d'Odi.). Ha guanyat, entre d'altres, els Premis Folch i Torres 1986, Crítica Serra d'Or 1987, Joaquim Ruyra 1989, EDEBÉ 2002, Protagonista Jove 2006, el Premi Nacional de Literatura infantil i juvenil i el Premi Cervantes Chico de literatura infantil i juvenil 2014 per la seva trajectòria. Gràcies a Paraules emmetzinades, ha estat reconeguda amb el Premi Fada a la cultura 2015 que reconeix aquelles obres que contribueixen a lluitar contra els abusos sexuals infantils.Ha estat traduïda a l'anglès, el francès, l'alemany, l'holandès, el portuguès, l'italià, el grec, l'eslovac, el coreà i l'hongarès.\nUna novel·la sobre la la mutilació genital femenina, una pràctica encara habitual a molts països africans.\nEs calcula que uns 150 milions de dones són víctimes de l’ablació arreu del món i unes 6.000 noies pateixen la mutilació genital femenina cada dia. Una pràctica que a Europa és també una realitat entre el col·lectiu immigrants amb unes xifres que arriben al voltant d’unes 500.000 al continent europeu. L’ablació és una pràctica generalitzada en alguns països africans i acceptada com una tradició que permetrà a les dones a no ser excloses socialment. Normalment es practica sense medicació , anestesia o anticoagulants, posant en perill la vida de les persones\nTot i ser una novel·la coral, El fruit del baobab, està protagonitzat per la Lola, una pediatra que tot just acaba d’arribar arriba a un ambulatori de Mataró. Allà coneix a l’ Aminata una jove gambiana amb quatre fills i que ha decidit no tenir més fills al mateix temps que descobreix les intencions del seu marit de casar-se amb una segona dona. Aminata veu com la Binta, la seva filla adolescent vol trencar amb les tradicions i no perdona als seus pares la seva ablació.\ndia 31 DE MARÇ 19 hores\nPublicat per BIBILIOTECA ALTAFULLA a 14:30 0 comentaris Enllaços a aquest missatge\nEtiquetes de comentaris: Activitats, assaig, Autors, CELEBREM, Club Lectura, Clubs, POESIA\n21 DE MARÇ DIA MUNDIAL DE LA POESIA, ENDINS DE L'A...


Delafé presenta a la Sala Apolo el primer disc de la seva aventura en solitari | Barcelona Cultura\nDelafé presenta a la Sala Apolo el primer disc de la seva aventura en solitari\nÓscar D'Aniello, més conegut amb el nom artístic de Delafé, compareix davant dels seus molts seguidors a la Sala Apolo el dimarts, 17 de maig, per interpretar les cançons del seu nou disc, La fuerza irresistible.\nÉs el primer treball del nou projecte en solitari de Delafé, un antic membre de Mishima que ja fa temps es va donar a conéixer amb Facto Delafé y Las Flores Azules. La separació, primer, de Facto i després, també d'Helena Miquel i les seves Flores Azules, no ha fet decréixer en absolut l'energia creativa d'aquest artista, que fa poc va presentar aquest nou treball, ple de cançons optimistes.\nA La fuerza irresistible (cliqueu aquí i podreu escoltar el tema que dóna títol al disc) han col·laborat diversos músics, entre els quals dos que seran al concert de la Sala Apolo: d'una banda el músic Carlos Cros, que posa la seva veu en la cançó Diario de batalla, i de l'altra d'Helena Miquel, que podreu escoltar tant a Días y días com a Essaouira.\nEl gruix de la nit, però, anirà a càrrec de Delafé i dels seus músics (Dani Acedo, Juliane Heinemann, Eduerne Arizuón i Ramón Rabinad) amb els quals farà sonar unes cançons que es mantenen fidels a les línies del pop però que recorren un ventall d'estils que van del hip-hop i el soul a l'electro i els sons disco.\nSón onze cançons ideals per a la pista de ball i que, a més, són tan optimistes com personals. Aquests nous temes renoven el so del músic després de la marxa d'Helena Miquel obrint-se a experiments i incorporant racions més generoses de funk i d'electrònica.\nEl treball demostra que el projecte de D'Aniello té substància i que serveix tant per ballar com per escoltar amb deteniment o per injectar-se una bona dosi d'optimisme musical amb temes com ara Lo más bonito del mundo.\nDia: Dimarts, 17 de maig, a les 21 h


Melicotó obre la primera botiga física a Palma\nMelicotó, l'empresa de camisetes mallorquines, obre per primera vegada una botiga al centre. Concretament, la botiga s’ubicarà als Geranis de Palma, Passatge Guillem de Torrella, 2.\nEl projecte de camisetes mallorquines, Melicotó, ha estat des del 2012 treballant en fires, venda online, en diferents punts de venda arreu de l'illa i a l'oficina a Pere Garau. I ara, «gràcies a tots els suports que hem rebut a la iniciativa, ens hem decidit a tirar endavant un petit somni, un espai propi per a poder vendre els nostres productes i ser més visibles com a estudi de disseny».\n«Com sempre, volem remarcar el lloc on som, així com ho férem amb Pere Garau donant suport a Flipau amb Pere Garau, ara volem donar visibilitat al nostre nou barri, els Geranis de Palma, per això impulsarem iniciatives per dinamitzar la zona, sempre amb un estret vincle amb la cultura popular i mallorquina» assegura l’empresa.\nLa inauguració del local serà dia 25 de novembre de les 11.30 h a les 14.00 h amb música i picadeta davant la botiga.


Novetats i USK Terrassa 2022\nNovetats de juny de 2022\nDibuixos - "L'abella Maia"\nEl mes de juny està protagonitzat per la petita abella Maia. A veure si ens omple la ciutat de color!\nAnna Raber, Antonia Rodríguez, Charo Jordán, Dora Hidalgo, Eli Gutiérrez, Felip Planas, Imma Navas, Isabel Valero, Jaume Rosell, Jesús Guzmán, Juana Risquez, Mar Laguna, Maria Betriu, Maria Carme Riva, Matilda Garcia, Mita Mollet, Paquita Rodríguez, Silvia Piñol, Toni Puig i Xavi Ibanez.\nDibuix - Maria Betriu.\nAquest mes de juny ens visita la nostre amiga Maia. Li han parlat tan bé de la nostra ciutat, i sobretot dels parcs i zones verdes, que ha decidit fer-nos una visita.\nDibuix - Felip Planas\nLa Maia i els seus amics es troben amb una sorpresa només arribar. La ciutat té una amplia oferta per dormir, ni més ni menys que 40 hotels, especialment dissenyats per la comoditat dels nostres amics.\nDibuix - Matilda Garcia\nTots ells estratègicament situats en rotondes plenes de plantes i flors que fan més agradable l'estància. Com gaudeixen els nostres amics, fan enveja sana!\nDibuix - Jaume Rosell.\nEls nostres amics visiten la ciutat de parc en parc i fan amistat amb els vilatans. Els hi encanta el Parc de Vallparadís on fan molts amics nous!\nDibuix - Eli Gutiérrez\nA la nostre amiga Maia sempre l'han atret els humans, les seves ciutats i els seves costums. En contra de l'opinió de la resta de companys ella no els té por i se sent atreta pels jardins i construccions que fan!\nElla pensa que algú que fa una cosa tan bonica con els jardins del Parc de Sant jordi no pot ser tant dolent.\nDibuix - Mar Laguna\nEn un pais multicolor!\nLo bó del tamany dels nostres protagonistes és que un jardi sembla la selva.\nL'abella de la mel, la Maia és una, és un dels éssers vius més necessaris per a garantir la vida a la Terra ja que s'encarrega de la pol·linització de més de una tercera part dels aliments que consumim. Per això cal protegir-la.\nDibuix - Isabel Valero.\nUn Garden deu ser com el Paradís per als insectes! L'amiga Isabel ens mostra la Maia al Garden del Fupar.\nLa fundació privada Fundació President Amat Roumens (FUPAR), va crear fa anys un centre de jardineria on formen persones amb diversitat funcional. En aquest cas, amb professions afins a la jardineria perquè després puguin desenvolupar diferents feines al centre i desenvolupar-se professionalment.\nEl resultat és un centre de jardineria on la venda de plantes només és el mitjà per assolir una missió:\n“Donar feina i atenció a persones amb diversitat funcional per mitjà d'un centre especial de treball i un centre ocupacional.”\nUn centre amb màgia, amb treballadors amables que duen a terme la seva feina amb amor i orgull, creant una atmosfera i experiència de compra autèntica!\nEl Garden del Fupar té tres instal·lacions: El garden és la seu principal i més gran, la parada del Mercat de la Independència i la floristeria de la FACT Cultural.\nDibuix - Anna Raber\nMira que li agraden les flors a l'amiga Maia, gaudeix com una boga de flor en flor i està sorpresa que a una ciutat humana hi pugui haber tants lloc amb flors.\nDibuix - Imma Navas.\nAl dibuix de l'amiga Imma podem veure la Maia anant en bicicleta mentre els seus amics se la miren.\nEl 16 de setembre de 2016 es va inaugurat el monument a la bicicleta amb la presència de l’alcalde de Terrassa, Jordi Ballart, el president del BiTer, José Miguel Moreno, l’autor de l’obra, Joan Martínez Maldonado i moltes persones, de les diferents regidories de l'Ajuntament, membres de l'associació BiTer, del veïnat i amistat diverses.\nEl monument va ser fet gràcies a l'assoliment de la fita proposada per BiTer: El 100% de la recaptació necessària a través del micromecenatge de l’escultura Monument a la Bicicleta. El podeu veure a la plaça de la Bicicleta de Terrassa (passeig de Les Lletres).\nDibuix - Dora Hidalgo\nDe flor en flor, de parc en parc, la nostra amiga visita la nostra ciutat. Al barri del S.XX es para als voltants de l'ermita de Sant Cristòfol.\nL'ermita de Sant Cristòfol de Ca n'Anglada és una ermita preromànica o potser més antiga, de l'època visigòtica. Es creu que va quedar abandonada als segles VIII, IX i X, i no va tornar a reeixir fins al segle XI. Si en vols saber una mica més pots visitar el Blog de l'amic Joaquim Verdaguer: joaquimverdaguer.blogspot.com/2012/05/lermita-de-sant-jaume.html\nDibuix - Maria Carme Riva\nLa nostra amiga no es deixa res per visitar, està aprofitant el temps a la nostra ciutat. Li agraden totes les construccions humanes i sobre tot les seves formes.\nLes abelles pol·linitzen unes 170.000 espècies diferents de plantes i una tercera part dels aliments que consumim.\nPer produir una cullarada de mel és necessaria la feina que fan dotze abelles durant tota la seva vida i per produir un quilo de mel, una abella ha de visitar 4 milions de flors i recórrer una distància equivalenta a donar la volta al món quatre vegades.\nLes abelles obreres viuen entre 6 i 9 setmanes, mentre que la reina entre 3 i 4 anys. els abellots tenen l'única funció de fecundar la reina, després són eliminats. Una colònia d'abelles pot tenir entre 30.000 i 60.000 individus.\nDibuix - Toni Puig.\nL'antiga estació del Nord va ser inaugurada l'any 1856, l'edifici actual és de l'inici del segle XX. La nostra amiga Maia es veu atreta per l'edifici, totes les obertures de l'edifici són en arc de mig punt i sembla l'entrada del seu rusc.\nSi busco a la memòria uns dibuixos de la meva infantesa en trobo molts, però alguns d'ells més especials que d'altres: Heidi, Marco, Mazinger Z, Jacky i Nuca, els Picapedra, Vicky el viking, la formiga atòmica, l'os Yogui, Popeye, Tom i Jerry, els barrufets, tots els de Disney... Més tard en van arribar d'altres com: Bola de Drac, els Simpson, i un llarg etc.\nPerò cap com l'abella Maia!!!\nLes aventures de l'abella Maia és un anime japonès del 1975 que recrea les aventures d'una abella anomenada Maia. La sèrie està basada en un llibre del 1912 de l'escriptor alemany per a infants Waldemar Bonsels.\nPor su alegría y su bondad..."\nAixí començava la sèrie i és una cançó que tinc al cap des de ben petit.\n(Tret de viquipèdia)\nDibuix - Antonia Rodríguez\nA part de la ciutat, la Maia sap que Terrassa està envoltada de molts camps amb preciosos paisatges i no vol deixar passar l'oportunitat de visitar-los. Aquí la veiem fent trapelleries per la zona de la Torre de Mossèn Homs.\nDibuix - Mita Mollet\nLa Maia fent un vol pels afores de la ciutat, s'apropa a unes persones jugant. Se sent atreta pels colors! Per què serà?\nDibuix - Paquita Rodríguez\nLa visita de Maia a la nostra ciutat coincideix amb la celebració d'una diada castellera i hi participa fent d'enxeneta.\nDibuix - Xavi Ibàñez\nUIII que hauran fet els nostres amics, per què la Pàjara s'esveri tant?\nDibuix - Sílvia Piñol\nEn Flip Flipant a un concert de Jazz a l'aire lliure. Això és vida!\nEl 20 de maig és el Dia Mundial de les Abelles, la idea va ser del govern d'Eslovènia i es va triar aquest dia perquè coincideix amb l'aniversari del naixement d'Anton Jansa, pioner de l'apicultura moderna en aquell pais al segle CVIII.\nAquesta celebració té els objectius: Cridar l'atenció sobre la necessitat de protegir les abelles. Recordar que els éssers humans depenem de les abelles i altres pol·linitzadors.\nProtegir les abelles i altres pol·linitzadors perquè puguin contribuir a resoldre els problemes relacionats amb el subministrament d'aliments al món.\nFrenar la pèrdua de biodiversitat i la degradació dels ecosistemes per contribuir a l'assoliment dels Objectius de Desenvolupament Sostenible (ODS).\nDibuix - Charo Jordán\nLa visita dels nostres amics s'està allargant una mica i també coincideix amb la Fira Modernista de Terrassa. La nostre amiga Maia somia que és una dona humana només per poder possar-se aquests vestits tant elegants.\nEt convido a veure la desfilada modernista de l'any 2019:\nGaleria - Desfilada modernista - Part 1.\nGaleria - Desfilada modernista - Part 2.\nDibuix - Juana Risquez\nAquest mes la Juana ha fet un parell de dibuixos, m'ha dit que poses un però jo no sé quin triar, tots dos son preciosos!!!\nDibuix - Jesús Guzmán.\nQuan vaig posar a la portada el retrat que la Teresa em va fer, de cop em va venir al cap els dibuixos que l'acompanyen. Si l'abella Maia fos persona i hagués crescut a qui s'asemblaria? a la Teresa, segur! I sense cap dubte agafaria el seu "País multicolor" de la pantalla petita i amb llenç i pinzells faria una obra d'art com les que ens té acostumat!\nEl Retrat que he fet servir a la portada del mes d'abril és de l'artista i amiga: Apartat Nomspropis - Teresa Jordà\nNOVETATS I URBAN SKETCHERS TERRASSA\nEl moviment o comunitat dels Urban Sketchers de Terrassa i de tot arreu, tenen un objectiu comú molt ben definitit pel seu manifest:\nManifest dels Urban Sketchers\n"Dibuixem "in situ", a cobert o a l'aire lliure, capturant directament el que observem. els nostres dibuixos expliquen la historia del nostre entorn, dels llocs on vivim i on viatgem. A l'hora de dibuixar documentem un lloc i un moment determinat. som fidels a les escenes que presenciem. Celebrem la diversitat d'estils de dibuix i fem servir qualsevol tipus d'eina i suport. ens ajudem mútuament i dibuixem en grup. compartim els nostres dibuixos a internet. Mostrem el món dibuix a dibuix".\nAmb aquesta proposta "Personatges a Terrassa" surten una mica dels seus principis, però és per una bona causa. Aquest any els amics dels Urban Sketchers de Terrassa col·laboren amb el meu WEB dibuixant els personatges protagonistes de les portades de novetats del WEB.\nAmb aquests dibuixos he preparat les següents galeries que, espero que gaudiu veient-les tant com jo he gaudit fent-les.\nPujada el diumenge 19 de juny de 2022.\n- Apartat - Urban Sketchers Terrassa - 2022\n- Apartat - Urban Sketchers Terrassa\n- Novetats - Pàgina portades Novetats 2022\n- Novetats - "Els personatges visiten Terrassa"\n- El meu CV - FOTO Jaume Olivet


Wikiloc | Ruta Volta circular Taga - Puig Estela per Pardines\nVolta circular Taga - Puig Estela per Pardines\nVista 352 vegades, descarregada 17 vegades\nRuta circular amb ascensió al Taga i desprès al Puig Estela sortint de Pardines, més en concret des de Cal Sastre (o l’ermita de Santa Magdalena). La primera part de la ruta s’ha de fer per pista forestal. En mica en mica, vas entrant als camps que hi ha per allà i finalment vas a sortir a un reg (que crec que només hi deu baixar aigua quan plou) on veus el Taga. Ja només queden aproximadament uns 200m de desnivell fins aconseguir l’objectiu. En aquets punt el camí desapareix i es pujar una mica per on es vulgui i es pugui.\nUn cop a d’alt, es pot gaudir de les vistes que ofereix i agafar aire, que la pujada encara no ha acabat. Reprenem el camí, aquest cop cap al Puig Estela, on primer em de fer una baixada fins la portella d’Ogassa i desprès reprenem la pujada. Aquest tros, tot i no haver-hi molt desnivell (uns 200 o 300m) és llarg de fer. El Puig Estela és un cim molt maco també i molt menys freqüentat que el Taga, cosa que ho valoro molt.\nContinuem el camí i aquest cop si que gairebé tot és baixada, just farem alguns “repetxons” de pujada i poca cosa més. Durant aquest tram ens posem per dins dels camps, sense cap mena de camí. És per això, que recomano que respectem l’entorn i a ser possible fer la ruta durant els mesos de tardo avançada o hivern, ja que així no hi trobarem el bestiar pasturant.\nFinalment, desprès de sortir d’aquets camps, anem a para un altre cop a una pista forestal (ja amb el camí marcat) i no la deixarem fins al cotxe.\nÉs una ruta maca de fer i que ja ens farà patir de valent en alguns trams.\nDeixarem el cotxe a Cal Sastre o Santa Magdalena, que és el mateix lloc. Per arribar-hi, a dins de Pardines hem d'anar direcció Camprodon.\nEl Puig Estela és una muntanya de 2.013 metres que es troba entre els municipis d'Ogassa i Pardines, a la comarca del Ripollès. Pertany a la Serra Cavallera, separada de la Serra de Conivella per la Portella d'Ogassa\nEl Taga és una muntanya del Ripollès. És a la serra Conivella i separada de la serra Cavallera per la Portella d'Ogassa. Encara que no és una muntanya gaire alta, la seva posició dominant sobre les valls del Freser i del Ter la fa un punt de referència de la comarca. A més, és un mirador excel·lent dels cims del Pirineu des del Puigmal al Canigó. Malgrat no superar el límit altitudinal per a bosc potencial, la seva part superior es troba totalment desforestada i ocupada per prats de pastura, com la serra Cavallera. Els municipis més propers en són Bruguera, Ribes de Freser, Ogassa (al qual pertany) i Pardines. És un dels límits de la vall del Segadell. A inicis del segle XX, fou escenari de diverses proves d'esquí\nHola, ha trobat interessant aquesta ruta Volta circular Taga - Puig Estela per Pardines https://ca.wikiloc.com/rutes-senderisme/volta-circular-taga-puig-estela-per-pardines-15556376 Salutacions, Wikiloc | Rutes del Món


Nacho Llovet no seguirà al Divina Seguros Joventut\n- El jugador deixa el club que l'ha vist formar-se com a jugador després de 14 anys vestint la samarreta verd-i-negra.\nEl que ha sigut capità de l’equip les últimes 3 temporades, Nacho Llovet, no formarà part de la plantilla del Divina Seguros Joventut de la temporada 2016/17. El jugador, format a les categories inferiors, deixa el club que l’ha vist créixer com a jugador després de 14 anys defensant la samarreta verd-i-negra.\nDes del seu debut oficial amb el primer equip, el 21 de novembre de 2010, Nacho Llovet ha disputat un total de 166 partits a la Lliga Endesa. Els números del pivot català durant aquesta última temporada han sigut de 19 minuts, 7 punts, 3 rebots i 9 de valoració de mitjana en un total de 34 partits.\nEl president del club, Jordi Villacampa, ha volgut aprofitar l'ocasió per reconèixer el treball i l’entrega del capità durant aquests anys: "Des que va arribar a la Penya amb 11 anys, el Nacho ha demostrat el seu caràcter i entrega a la pista, però també la seva proximitat i afecte que l’ha unit tant a la ciutat de Badalona com a l'afició d'aquest club. Sens dubte, és un jugador que ha deixat empremta al Joventut i que sempre tindrà les portes obertes de la nostra entitat."\nPer la seva banda, Llovet ha reconegut que aquesta decisió "ha estat una de les més difícils" que ha pres a la seva vida però també l'ha qualificat de necessària en aquest moment. "Ara mateix estic entrant en un moment de maduresa de la meva carrera en què, després de tants anys a la Penya, necessito donar un impuls a la meva trajectòria esportiva i viure l'experiència de jugar en altres clubs".\nNacho Llovet ha reconegut que el sentiment i el vincle que l'uneix al Joventut i a Badalona "és una cosa que no canviarà mai. Jugui on jugui, per a mi la Penya sempre serà casa meva".\nNacho Llovet continuarà al Fiatc Joventut la propera temporada\n“Més que mai és el moment per confiar en el planter”\nNacho Llovet renova el seu compromís amb el FIATC Joventut


Sant Joan a Mont-roig del Camp i a Miami Platja\nMont-roig del Camp i Miami Platja es preparen per celebrar la Revetlla de Sant Joan\nAquest any, destaquen la fideuada popular i la xaranga per acompanyar la flama com a novetats d'aquesta edició a Mont-roig\ndimecres, 19 de juny 2019 - 12:40h\nJa falten pocs dies perquè arribi la nit de Sant Joan i per celebrar la Revetlla, és per això que els municipis de Mont-roig del Camp i de Miami Platja ja es preparen per gaudir d'aquesta festivitat tan nostrada. Una de les novetats d'aquesta edició és el sopar popular amb fideuada a la Pista d'estiu de Mont-roig i l'altra novetat d'enguany és que la Txaranga Band Tocats acompanyarà la flama des de la plaça Miramar fins a la Pista d'Estiu.\nAquest any, la flama compleix 45 anys\nPer assistir al sopar popular amb fideuada cal comprar els tiquets del sopar, que tenen un preu de 3 euros i es poden adquirir fins demà, 20 de juny, a la botiga Pensat per a tu i al BonÀrea Mont-roig. D'altra banda, destacar també que ja fa 45 anys que la flama del Canigó arriba al municipi de Mont-roig i, com cada any, l'Associació de Veïns Muntanya Roja serà l'encarregada d'anar a buscar-la a Reus. Tot seguit, els esportistes del C.E. l'Areny seran els encarregats de portar-la amb relleus des de Montbrió fins a Mont-roig.\nUn cop arribin a la Pista d'Estiu, cap a les 21.00 hores, tindrà lloc l'encesa de la foguera. Més tard, es farà la lectura del Manifest dels Focs de Sant Joan a càrrec de la Pubilla de Mont-roig del Camp, Maria Callau, acompanyada de l'hereu i la pubilla infantil. Després de la fideuada popular hi haurà una discoteca mòbil amb servei de bar a càrrec dels Kintus19 per tal d'allargar la nit tant com es vulgui.\nLa foguera de la revetlla de Sant Joan de Miami s'encendrà a la platja | Arxiu\nA Miami Platja la festa serà a la vora del mar\nD'altra banda, la Revetlla de Sant Joan de Miami Platja se celebrarà, per segon any consecutiu, a la Pèrgola de la Platja Cristall, al costat del mar. Hi haurà un sopar de carmanyola a la fresca, ball i animació amb l'orquestra Remember Music Show i a la mitjanit, encesa de la foguera de Sant Joan a la platja per donar la benvinguda a l'estiu. Abans però, hi haurà un ritual Aquelarre a la bona sort. De fet, durant tot el cap de setmana se celebrarà un mercat esotèric amb parades que oferiran productes relacionats amb aquesta temàtica. A més a més, tant a Mont-roig com a Miami, l'Ajuntament repartirà coca de Sant Joan.\nTambé coincidint amb les festes de Sant Joan, el Casal de joves K2 celebrarà la festa dels 10 anys amb diverses activitats per commemorar l'efemèride. Això serà durant el dissabte al matí a la Pista d'Estiu i durant la tarda a la Pèrgola de la Platja de Cristall.\nMiami Platja Mont-roig del Camp Sant Joan agenda


Els ecosistemes d'aigua dolça són masses d'aigua com ara rius, llacs, o pantans. Es diferencien dels ecosistemes marins en el fet que aquests tenen una alta concentració de sals.\nTot ecosistema està compost d'organismes vius (biòtics) i no vius (abiòtics). Els abiòtics d'un ecosistema inclouen els factors físics i químics del mateix ecosistema. Els factors físics que tenen efecte sobre l'ecosistema són: llum solar, temperatura, precipitació, vent, altitud, longitud, i corrents d'aigua. Per altra banda, els factors químics que tenen efecte sobre l'ecosistema són: nivell d'aigua, aire, concentració d'oxigen d'una àrea, i nivell de nutrients d'un sòl.\nObtingut de «https://ca.wikipedia.org/w/index.php?title=Ecosistema_d%27aigua_dolça&oldid=26519772»\nLa pàgina va ser modificada per darrera vegada el 2 març 2021 a les 13:18.


CCOO i UGT avalen un nou Acord Interprofessional de Catalunya que cronifica la precarietat i la submissió a Madrid – INTERSINDICAL – CONFEDERACIÓ SINDICAL CATALANA\nLa foto de l’acord que cronifica la precarietat i la submissió a Madrid\nCCOO i UGT han ratificat aquest dimarts el text de l’Acord Interprofessional de Catalunya 2018-2020 (AIC) junt a les patronals Foment del Treball, Fepime i Pimec. Un acord que, com el del període anterior, inclou escassos i inconcrets avenços, presenta grans oblits i manté els fonaments d’un model laboral que cronifica la precarietat i allunya l’horitzó d’un marc laboral català, ja que reserva les matèries rellevants per als pactes que les centrals sindicals i patronals segellin des de Madrid.\nEls efectes de la crisi seguiran ben vius en les condicions dels treballadors i les treballadores catalanes, que veuran com els únics que es beneficiaran de la millora econòmica seran les empreses. El canvi de rumb en les polítiques laborals haurà d’esperar, si depèn d’acords com aquest que CCOO i UGT segellaran de manera definitiva el 3 de setembre, negociat d’esquenes a les classes populars que en patiran les conseqüències. Aquesta crisi es confirma com el gran negoci de les patronals, que veuen com el model que van defensar “transitòriament” per superar la crisi, basat en les retallades de drets i de salaris, es torna permanent amb l’aval dels grans sindicats.\nDes de la Intersindical-CSC, denunciem mancances profundes en tots els àmbits, però principalment en els següents:\nCCOO i UGT han renunciat a negociar un salari mínim català que garanteixi unes retribucions dignes i adequades al cost de la vida a Catalunya, malgrat que aquest és un objectiu que gaudeix d’un clar suport social i polític.\nIgualment, l’AIC també es limita a assumir com a propi l’augment salarial pactat des de Madrid, el qual s’ha acordat per part de grans sindicats i patronals que sigui entorn el 2% de base a tot l’Estat -a banda d’un 1% que acabarà depenent de la bona voluntat empresarial-. Un percentatge inferior al creixement del PIB que aquest any viurà Catalunya, que serà del 3,1%, segons la Cambra de Comerç, mentre que l’IPC ja ha crescut un 2,4% aquest juny. La capacitat adquisitiva dels treballadors i treballadores, per tant, seguirà caient, especialment a Catalunya, on aquesta millora econòmica és clarament superior a la de la mitjana estatal.\nL’acord també potencia la retribució variable sota criteris empresarials, fent dependre molt més els salaris de la gràcia dels patrons, en detriment de complements salarials anteriors, que garantien un mínim d’augment constant i ara perdran pes.\nL’AIC no preveu mesures per lluitar contra la precarietat i temporalitat en la contractació. Tan sols recomana prioritzar els contractes indefinits, però sense mesures concretes i exigint que la temporalitat estigui justificada, com ja preveia actualment la legislació laboral i no es complia. En canvi, no inclou iniciatives per lluitar contra la situació irregular dels falsos autònoms i fins i tot potencia l’ús de contractes a temps parcial, amb la conveniència d’establir el màxim nombre d’hores complementàries legalment establert, com ja celebra la patronal. És a dir, fomenta una modalitat de contractes precaris però amb els treballadors i treballadores a disposició de l’empresa per augmentar les seves jornades a la seva conveniència.\n3- Convenis col·lectius\nL’AIC acata acríticament la caducitat dels convenis un cop acaba el seu període de vigència i la capacitat d’inaplicació per part de les empreses sota genèrics criteris de males perspectives econòmiques, alguns dels elements més nocius de la darrera reforma laboral i que deixa desemparats nombrosos treballadors i treballadores. Ni tan sols s’esgarrapa un compromís de limitar-ho. En matèria d’ultraactivitat, es preveuen mecanismes de solució extrajudicial per garantir la pau social, però mantenint la potestat de les empreses per declarar la caducitat dels convenis en qualsevol moment.\nL’acord preveu un eteri compromís per eixamplar la cobertura de la negociació col·lectiva, fent un mapa d’aquesta per delimitar els buits de cobertura. Ara bé, si aquest compromís fos ferm, els grans sindicats i patronals ho tindrien tan fàcil com negociar grans convenis de sector d’àmbit català que incloguessin tots els àmbits professionals, una opció que mai no han volgut afrontar directament i que aquest pacte tampoc no contempla. Per culpa d’això, menys de la meitat dels treballadors i treballadores catalans estan sota el paraigües d’un conveni català.\nEls compromisos de l’AIC en matèria d’igualtat són tan buits com mers consells de cara a la negociació col·lectiva. Els sindicats i patronals es comprometen a “orientar i afavorir els plans d’igualtat” a les empreses o s’indiquen àmbits en què incidir per escassament complir amb els mínims de no discriminació per raó de gènere que marca la llei. No s’obliga a disposar d’aquests plans d’igualtat, ni a mesures concretes i efectives contra la bretxa salarial, ni a quotes per garantir que la promoció interna sigui equitativa. Prova del compromís en aquesta matèria és que tan sols el 25% dels convenis firmats l’any passat a l’Estat incloïen mesures contra la desigualtat salarial.\nPel que fa a les mesures contra discriminació de persones per raó d’origen, raça o orientació sexual, els compromisos són igualment inconcrets. Quant al jovent, un dels col·lectius que més pateix la precarietat, no es preveu ni una sola iniciativa per millorar la seva situació.\nPer contra, l’AIC sí que detalla mesures efectives per beneficiar la flexibilitat laboral, adaptant més les jornades de treball als interessos de l’empresa, i per lluitar contra el teòric absentisme, una de les pedres de toc i obsessions de la patronal, per responsabilitzar els treballadors i treballadores de la manca de productivitat i minar el dret a baixa laboral.\nSegons celebra Foment, l’acord estableix mecanisme que impliquen “la màxima flexibilitat possible en la gestió en les empreses com és el temps de treball mitjançant la distribució irregular del temps de treball, jornades anuals o bosses horàries”. Empleats i empleades a plena disposició dels designis empresarials i un nou atac contra la conciliació\nhttps://www.intersindical-csc.cat/2018/07/26/ccoo-i-ugt-avalen-un-nou-acord-interprofessional-de-catalunya-que-cronifica-la-precarietat-i-la-submissio-a-madrid/ 2018-07-26T16:11:25+01:00 @cscIntersindical-CSC CCOO i UGT han ratificat aquest dimarts el text de l'Acord Interprofessional de Catalunya 2018-2020 (AIC) junt a les patronals Foment del Treball, Fepime i Pimec. Un acord que, com el del període anterior, inclou escassos i inconcrets avenços, presenta grans oblits i manté els fonaments d'un model laboral...@csc jesus.palomar@intersindical-csc.catAdministratorINTERSINDICAL - CONFEDERACIÓ SINDICAL CATALANA\n« Que no t’exploti l’estiu! #EstiuExplosiu, campanya de l’Eina a comarques gironines contra l’explotació laboral del jovent al sector de l’hosteleria\nPoden els sindicats participar en la construcció de la República Catalana? »


Finançament addicional de la UE per donar suport a la normalització de les relacions entre Kosovo i Sèrbia - Periodista de la UE\nfinançament addicional de la UE en suport de la normalització de les relacions entre Kosovo i Sèrbia\nLa Comissió Europea destinarà finançament addicional en virtut de l'Instrument de preadhesió de la UE (IPA) per donar suport a la implementació del "Primer acord de principis" que regula la normalització de les relacions entre Kosovo i Sèrbia. El programa especial IPA ajudarà a atendre les necessitats dels municipis serbis de majoria a Kosovo, amb un èmfasi específic als municipis del nord. El finançament se centrarà en infraestructures municipals, administració pública, desenvolupament rural i regional, ocupació i protecció del medi ambient. La decisió és assignar inicialment 15 milions d’euros. Els possibles fons addicionals es determinaran sobre la base d'una avaluació de necessitats en curs. Aquests diners es destinaran a Kosovo, a més del pressupost anual de 65-70 milions d'euros del programa IPA de la UE per a aquest any.\nEl comissari per a l'ampliació i la política europea de veïnatge, Štefan Füle, va dir: "L'aplicació de l'Acord del 19 d'abril és vital per a la normalització de les relacions Kosovo-Sèrbia i per a les perspectives de la UE de tots dos. L'acord va confirmar que Kosovo i Sèrbia es comprometen a avançar en la seva La UE ha de demostrar que és seriós en el seu suport a aquest procés, en interès de la pau, l’estabilitat i el benestar de la regió. Per tant, estic encantat que puguem proporcionar finançament addicional per donar suport a aquest procés. l'acord d'abril ".\nEl 19 d'abril d'aquest any, Kosovo i Sèrbia van arribar a un primer acord de principis que regula la normalització de les seves relacions. L'acord es va arribar en el marc del diàleg, facilitat per HRVP Catherine Ashton i complementat al maig amb un pla d'aplicació integral. L’acord preveu l’organització d’eleccions locals a Kosovo el 3 de novembre de 2013, l’establiment d’una associació de municipis majoritaris serbi-kosovars i la integració progressiva de les estructures de justícia i policia al nord de Kosovo en el marc legal i administratiu de Kosovo.\nTemes relacionats:marc administratiudestacatEn primer acord de principiscompleta-Imatge completaimatgeInstrument de PreadhesióIPA\nLa festa de carbassa del Parlament Europeu per Halloween!\nLes víctimes de terratrèmol a Filipines per rebre l'ajuda humanitària de la UE


Felicitat mínima garantida - TOT PER TERRASSA\nAvui escric sobre les persones viuen en aquesta angoixa. L’angoixa de no tenir cobert allò més bàsic tot i intentar-ho. La incertesa de no tenir un projecte de vida perquè no tenen assegurats els fonaments per viure. Hem de garantir la felicitat mitjançant l’afecte, l’alimentació, la llar, el treball i la cultura.\nPer acabar, no oblidem l’alimentació de l’ànima, de l’esperit. Perquè el nostre creixement\nrecursos, i crec que és el moment de lluitar perquè totes les persones mengin bé, dormin bé, respirin bé i gaudeixin. No n’hi ha prou amb omplir-se la boca amb qualsevol cosa, ni tampoc els pulmons, els ulls o el cor. Crec de veritat que podem fer una ciutat totalment bonica i habitable per a tothom, i això inclou també la classe mitjana que ja no existeix i la classe baixa que s’ofega. Que qui vulgui tornar a camp, ho faci per voluntat pròpia i no perquè hem estat incapaços d’aconseguir-ho.\nTinent d’alcalde de Drets Socials de Terrassa\nNació Digital – 29 de maig 2020


Restaurante Buscando el Norte Palma\nCarrer de Sant Miquel 77\n871 96 66 19\n[:ca]Diumenge vespre tancat[:en]Closed on Sunday evening[:es]Domingo noche cerrado[:de]Geschlossen Sonntagabend\nAl Restaurante Buscando el Norte de Palma hi trobareu una interessant proposta de plats creatius, pintxos i tapes. La decoració hi juga un paper molt destacat, juntament amb la qualitat del producte.\nAlguns dels plats que hi hem tastat són el tataki de tonyina amb crema de guacamole, el llagostí arrebossat amb panki (pa rallat més gruixut) servit amb chutney de pinya o el bacallà gratinat sobre arròs negre, entre d’altres propostes ben apetitoses.\nAnteriorment el local allotjava la botiga de marcs i pintures Casa Pomar Flores. Els propietaris del Restaurante Buscando el Norte de Palma han apostat per mantenir l’essència del local; per això, n’han conservat les rajoles antigues i altres elements decoratius que aporten personalitat a aquest restaurant de Palma.\nDe postres: Delice de xocolata, banofie, pastís de formatge amb nabius, pannacotta de xocolata blanca amb coulís de mango, lemon pie i crumble de pera amb una mica de pebre de bo.


Llibre de la selva | bibliofalset\nTag Archives: Llibre de la selva\nLa Jungla a la Biblioteca: 150 anys del naixement de Rudyard Kipling\nPosted on Novembre 13, 2015 | Deixa un comentari\nAmb motiu dels 150 anys del naixement de l’escriptor Rudyard Kipling hem transformat el racó infantil de la biblioteca en una jungla. Autor de El Llibre de la Selva, Kim, Capitans intrèpids, més de 800 poemes i nombrosos relats ( i l’inspirador de la marca belga d’accessoris Kipling, també) va ser un dels autors més aclamats del Regne Unit i també un dels més discutits, va rebutjar en diverses ocasions el rang de cavaller de l’imperi britànic i va ser també l’autor més jove i el primer britànic en guanyar el premi Nobel (1907).\nKipling és conegut sobretot per El llibre de la selva (en anglès: The Jungle Book), també anomenat El llibre de les terres verges, publicat el 1894, una col·lecció d’històries basades en contes d’animals de la selva índia que, de forma antropològica, plantegen lliçons morals. La història, que va ser inicialment publicada a diverses revistes entre 1893-1894 comptava, en alguns casos, amb il·lustracions del pare de Rudyard, John Lockwood Kipling.\nTrobem molt bonic un dels seus poemes, Si (en anglès “If—“) va ser escrit l’any 1896 i va aparèixer publicat el 19 10. Encara avui és un dels poemes preferits entre els anglesos i un dels seus versos «If you can meet with Triumph and Disaster and treat those two impostors just the same» (“si pots enfrontar-te al Triomf i a la Catàstrofe // i tractar igual aquests dos impostors”) es troba a la paret de l’entrada a la pista central de Wimbledon.\nA continuació, la traducció que en va fer Francesc Parcerisas recollida a Poesia anglesa i nordamericana, MOLU, Ed.62 ”la Caixa”, Barcelona, 1985.\no no odiar encara que t’odïin,\nsi pots somniar -sense fer que els somnis et dominin;\nsi pots pensar -sense fer una fi dels pensaments;\ntergirversada per bergants per enxampar-hi els necis,\ni ajupir-te i bastir-ho de bell nou amb eines velles;\nllevat la Voluntat que els diu: ”Seguiu!”\ni, encara més, arribaràs, fill meu, a ser un Home\nEtiquetat 150 aniversari, Activitats, Aparadors culturals, Jungla, Jungle book, Kim, Llibre de la selva, poesia Nobel, racó infantil, Rudyard Kipling, si, wimbledon\nRT @cobdc: La posició de tot el col·lectiu professional ha de ser ferma, unitària i irreductible enfront la censura a les biblioteques i ve… 14 hours ago


Quadern de Viatge: HENRI MATISSE\nHenri Matisse va ser un pintor francès nascut a la població francesa de Le Cateau-Cambrésis el dia 31 de desembre de 1869.\nVa ser pintor, escultor i dissenyador. Va destacar per un ús característic del color i per un dibuix fluid, brillant i original. Com a dibuixant, gravador i escultor, però principalment com a pintor, Matisse és un dels artistes més importants de l'art modern. Tot i que és considerat com el màxim representant del fauvisme, estil que conreà els seus primers anys, també ha estat aclamat com un dels representants de la tradició clàssica de la pintura francesa.\nLa seva relació amb Occitània li ve de que, després d’instal·lar-se a la població catalana Cotlliure, amb l’esclat de la 1a guerra mundial es traslladà a Niça on hi manté la seva residència habitual fins al final de la seva vida. Ell considerava la zona un paradís, i allà investiga com traslladar aquell meravellós entorn a les seves pintures.\nEl 1887, se'n va anar a Paris per estudiar dret, i treballà com a passant en un tribunal al seu poble natal, Le Cateau-Cambrésis, després de guanyar la plaça en un concurs. El 1889, va començar a pintar; a causa d'un període de convalescència, després de patir un atac d'apendicitis que el va obligar a fer repòs durant setmanes; perquè es distragués, la seva mare li va portar estris de pintura. Com ell ho va descriure més tard, va descobrir «una espècie de paradís». Després de recuperar-se de la malaltia, mentre reprèn els estudis de dret, va matricular-se a l'escola de dibuix de Quentin de La Tour per a dissenyadors de la indústria tèxtil. El 1890, va abandonar els estudis de dret per dedicar-se a la pintura i a l'escultura.\nEl 1891 es traslladà a Paris i allí conegué, entre d’altres, l’obra del pintor occità Cesana. A casa seva, Henri Matisse tenia un bust de guix de Rodin, una pintura de Gauguin, un dibuix de van Gogh i, la més important, les Tres banyistes de Cesana. En Cesana, trobà la seva principal font d'inspiració pel que fa al sentit pictòric de l'estructura i del color.\nVa residir durant un temps, al canviant de segle, a Tolosa. El 1905 passà un temps a la població catalana de Cotlliure, que freqüentà molt sovint, i passà un temps també a la Còsta d’Azur.\nVa ser el cap d’escola del fauvisme, estil al qual sempre va restar-hi fidel.\nEl 1905, Matisse i un grup d'artistes feren una exposició conjunta en una sala del parisí Salon d'Automne (hi havia Albert Marquet, Vlaminck, Derain i Kees van Dongen). Les pintures s'expressaven amb emoció salvatge, sovint amb colors dissonants, que no respectaven els colors naturals; causaren un veritable escàndol per la profusió de colors purs i violents. Matisse va presentar-hi Finestra oberta i La Femme au chapeau. El crític Louis Vauxcelles descrigué l'exposició amb la frase «Donatello au milieu des fauves!» (Donatello entre les feres!), referint-se a una escultura renaixentista que també hi havia a la mateixa sala amb aquests. El seu comentari es va publicar el 17 d'octubre de 1905 a Gil Blas, un diari, i d'aquí la generalització popular del terme fauvisme; el terme «bèstia» es va aprovar immediatament i va ser reclamat pels mateixos pintors. Les pintures reberen una crítica desfavorable, amb comentaris del tipus «un pot de pintura s'ha llançat a la cara del públic» de la crítica Camille Mauclair, però també rebé el suport d'altres. El quadre que va ser objecte d'atacs va ser justament la La Femme au chapeau de Matisse.\nLa seva controvertida pintura Nu bleu (1907), va ser cremada de manera simbòlica a l'Armory Show a Chicago.\nCap al 1904, va conèixer Pablo Picasso, que era 12 anys més jove que ell, i a partir d'aquell moment es convertirien en amics de tota la vida; també van ser rivals i sovint eren comparats. Una diferència clau entre els dos artistes és que Matisse pintava a partir de l'observació de la natura, mentre que Picasso estava molt més inclinat a partir de la seva imaginació. Els temes preferits tant d'un com l'altre eren la dona i la natura morta; Matisse preferia situar les figures en interiors.\nAmb l’esclat de la primera guerra mundial va deixar de freqüentar Cotlliure i es traslladà a Niça i als seus voltants, on hi restà fins a la seva mort.\nAmb la segona guerra mundial, la seva dona Amélie i la seva filla Margueritte (anomenada pel malnom de Jeannette) son detingudes per la Gestapo.A la seva dona l’alliberen al cap de poc temps. Però a Jeannette l’empresonen i la torturen pràcticament fins a la mort i li desfiguren la cara per haver format part, per sorpresa del seu pare que no n'estava al cas, de la resistència armada clandestina en contra dels nazis. El seu pare en queda molt impressionat i tocat. En pintarà una sèrie retrats.\nIl·lustrà importants obres literàries franceses, decorats de ballets...\nMatisse va morir el 1954 d'un atac al cor, després de superar un càncer que li van diagnosticar l’any 1941 per culpa del qual els metges només li donaven sis mesos de vida, i que el va obligar a anar en cadira de rodes.\nL’any 1952 ell mateix va obrir a la seva ciutat natal el Musée Matisse du Cateau-Cambrésis L’any 1963 es va obrir a Niça el Musée Matisse de Nice.\nper assegurar-ne que n'és el paradís:\nper afirmar que és el seu pare i el de tots:\nper ser grans amics:\npels atacs a la seva filla:\nPublicat per Mirabèl Musica occitana a 5:52


ComiCat: d’abril 2018\nEl còmic d'El Torres i Jesús Alonso Iglesias va ser publicat en català per Dibbuks. Però de fet la nominació ha estat en la categoria de millor edició nord-americana de material internacional per "Ghost of Gaudi", amb traducció d'Esther Villardón Grande i editat per Lion Forge/Magnetic.\nA ComiCat vam publicar al seu moment dues ressenyes que podeu llegir aquí i aquí.\nDATA: Del dimecres 25 d'abril al dimecres 9 de maig de 2018.\nLLOC: Ajuntament de València-Saló de Cristall.\nCOMISSÀRIA: Anaïs Florín.\nINAUGURACIÓ: Dimecres 25 d'abril a les 18.00 hores.\nSeguint amb la programació d'actes amb motiu del Dia internacional de la dona, dimecres que ve 25 d'abril s'inaugura l'exposició Dibuixos que cuiden.\nAquesta mostra comptarà amb la participació d'autors com Paulapé, amb els seus cartells i dibuixos compromesos amb la igualtat i la superació d'obstacles. Ana Penyas, amb el seu llibre Todas estamos bien, en el qual arreplega i visibilitza a les dones majors, amb les cures, com a fil conductor de la seua obra.Paco Roca, amb el seu còmic i pel·lícula d'animació sobre l'Alzheimer Arrugues i Cristina Durán, amb els seus llibres il·lustrats Una posibilidad entre mil i La máquina de Efrén, on planteja l'atenció i la vida amb una familiar dependent i l'adopció.\nEn la inauguració es realitzarà un recorregut amb les autores i l’autor dels treballs que recull l’exposició, amb un col·loqui posterior amb el públic.\nFont: Ajuntament de València: web i flyer\nPresentació a Alacant de Pompeu Fabra. L'aventura de la llengua\nA principis d'abril es va presentar el cartell de les VII Jornades de Còmic de València, organitzades per l'Associació Valenciana del Còmic, que se celebraran del 25 al 27 de maig al Mercat de Tapineria. El cartell d'aquesta edició ha estat realitzat pel valencià Daniel Torres ( "Roco Vargas", "Opium", "Tom"), autor que va començar a despuntar en el que es va denominar Nova Escola Valenciana en la dècada dels 80. Ha escollit com a protagonistes gats personatges de còmic, com Pumby de José Sanchis, Garfield, Doraemon, Blacksad, Don Gat (Top Cat), Krazy Kat i altres que poblen la plaça del mercat de Tapineria, on se celebren les Jornades.\nDaniel Torres (Teresa de Cofrents, 1958) comença a publicar a principis dels anys 80 com a autor complet, ocupant-se de guió i dibuix, en les capçaleres editades des de Barcelona, amb especial afinitat per l'estil de línia clara franco-belga, principalment en el Cairo, on Daniel Torres publica amb èxit "Opium" després del seu debut a El Víbora amb “Asesinato en 64 imágenes por segundo”.\nDesprés del tancament de les revistes Daniel Torres publica "Tritón" protagonitzat pel seu personatge més popular, Roco Vargas, continuant les seves aventures en obres com "Saxxon" i "La Estrella Lejana", a més de l'àlbum "Sabotaje". El 2009 publica la novel·la gràfica "Burbujas" i el seu projecte més ambiciós, "La casa. Crónica d'una conquista", realitzada durant un espai de temps de sis anys, apareix a la fi de 2015. En 2017 va publicar "Júpiter", una nou lliurament de les aventures de Roco Vargas.\nPer més informació de l'esdeveniment podeu seguir el blog i el Twitter\nFont: Associació Valenciana del Còmic\nPublicat per Llop Segarrenc a les 19:25 0 comentaris\nTal com vam comentar, Panini Comics, sota el segell Evolution Comics, va publicar el passat mes de març Red & Blue de l'autora Sara Soler, sent l'obra guanyadora de la segona ronda de la Beca Carnet Jove Connecta’t al Còmic del 2017.\nAquests són els autors de còmic que durant el dia de Sant Jordi dedicaran exemplars davant de Norma Còmics:\nPublicat per Gargotaire a les 21:48 0 comentaris\nDes de ComiCat hi hem tornat a assistir. Estant acreditats, s'entrava directament al Palau 5. Tot just entrant, trobant-nos al nivell 1, a la dreta hi havia l'exposició dedicada a Jack Kirby. The King of Comics, amb una sèrie de planxes originals que deixaven tothom bocabadat; i a l'esquerra l'espai Comic Pro, un lloc on s'oferia una oportunitat als autors de mostrar el seu treball a editors nacionals i estrangers. Baixant al nivell 0, a la dreta hi trobàvem l'exposició Les Revistes del Boom del Còmic, la qual només hi podien accedir majors d'edat, a causa del contingut de les revistes. A l'esquerra hi trobàvem la Fan Zone, amb estands d'Star Wars, Star Trek, Star Gate, i Alma Cubrae entre d'altres. Als nivells superiors, el 2 i el 3, on hi havia l'auditori, hi van tenir lloc xerrades, presentacions de novetats i trobades amb autors com també el lliurament de Premis del Saló.\nPassant al Palau 4, enguany només estava ocupat els replans més inferiors, el de més amunt si accedia des del nivell 1 del palau 4. Així doncs de dalt cap a baix, hi trobàvem el següent. En el replà superior (dels inferiors), hi havia l'exposició Josep Maria Martín Saurí, el guanyador del Gran Premi del Saló de 2017, l'espai de Taller de Còmic i l'exposició de "covers" del còmic Dead Inside, els quals molts autors d'aquestes estan vinculats a l'Escola de Còmic Joso.\nBaixant al següent replà, hi havia l'espai de Taller d'animació, les exposicions dedicades a Jamás tendré 20 años (Norma Editorial), de Jaime Martín, sent el Premi del Saló a Millor Obra d'Autor Espanyol de l'any passat i la de Javi Rey que va guanyar el Premi del Saló a Autor Revelació de l'any passat, i també l'exposició del guanyador i finalistes de la primera ronda de la Beca Carnet Jove Connecta't al Còmic de 2017. A més també hi havia l'Espai de creació lliure on tothom que ho volés hi podia fer un dibuix.\nI ja a baix de tot, teníem l'espai de còmic en viu de Dibujos por Sonrisas. Un esdeveniment benèfic on els autors convidats realitzarien il·lustracions, les quals seran subhastats i els beneficis estaran destinats a les persones refugiades. També hi havia el mural que l'autor Frank Pe ha realitzat durant el Saló i l'exposició dedicada al personatge de Jan: Superlópez.\nSortint a la Plaça Univers, hi trobàvem els Food Trucks, i d'aquí podíem accedir al Palau 2, enguany només amb la planta inferior oberta. Anant cap a la dreta, havent passat els espais promocionals de diverses pel·lícules hi trobàvem la Zona de Fanzines i l'Artist Alley, zones reservades a fanzines, autors, auto-editors i similars. Així doncs pel que fa al còmic en català, hi havia l'estand de Sudando Tinta Ediciones que enguany ha publicat el seu quart fanzine, Dracs i Tavernes, i els autors Carles Roman que enguany ha recuperat el seu Drac Català, ara a tot color i en Joan Mundet, autor de Capablanca, el qual el seu primer volum en català A cara o creu va sortir l'any passat. Certament, enguany respecte a l'any passat, una situació acceptable i correcte. Al seu costat justament hi trobàvem l'exposició de Paranoidland, el Premi del Saló al Millor Fanzine de l'any passat. I anant a l'ala dreta, hi havia el Comic Kids, espai de nova creació que permetia que la canalla s'apropés al món del còmic tot llegint i dibuixant i també coneixent a autors.\nTot voltant per la part anterior del Palau 2, hi havia diferents estands de llibreries, marxandatge com també de diverses editorials. Així a la part esquerra, ens vam trobar amb l'estand d'Ooso Còmics, amb l'Afrodita A donant-nos la benvinguda, ja que com a novetat seva del Saló i també d'enguany és la publicació del manga Mazinger Angels de Go Nagai i Akihiko Niina, havent-hi també una edició en català, constant de quatre volums, amb els personatges femenins com protagonistes i tal com ens van dir si no hi ha cap impediment, volen treure el quart i el darrer de cara al proper Saló del Manga. I ja a l'ala esquerra del Palau hi havia la Zona Nintendo i també altres estands.\nI ja passant a la part posterior del Palau 2, hi trobàvem entre d'altres, més editorials i aquelles que acostumen a fer grans i vistosos estands com Planeta, que enguany continua amb l'edició vermella de Bola de drac Super en el seu número 6, Norma, aquest cop amb la part de botiga més petita, Panini que per primer cop tenia botiga, que en tinguem constància o si no feia molts anys que no en tenia, Penguin Random House que enguany ja comptava amb el catàleg d'Ediciones B, per tant un estand menys que hi havia, i per altra banda també l'estand més gran del Saló, el d'ECC. I finalment també hi havia el photocall i exposició de l'anime de Naruto, que recentment Selecta Vision ha començat a vendre en DVD.\nI així tot passejant, vam poder gaudir del 36 Saló del Còmic, assistint també a diferents actes com la xerrada sobre Jack Kirby amb Roy Thomas i Carlos Pacheco, la de dones guionistes amb Dann Thomas, Shea Fontana, Kelly Sue DeConnick, la de còmic i periodisme amb Paco Roca i Jorge Carrión, o la trobada de diumenge al migdia amb l'Stan Sakai, creador d'Usagi Yojimbo. Totes elles, no cal dir-ho, molt interessants.\nTrobada amb Stan Sakai\nAbans de visitar el pròxim 37 Saló del Còmic que tindrà lloc del 4 al 7 d'abril de 2019, tocarà visitar el XXIV Saló del Manga de Barcelona, el qual se celebrarà de l'1 al 4 de novembre de 2018.\nPublicat per Llop Segarrenc a les 16:22 0 comentaris\nPublicat per Llop Segarrenc a les 21:53 0 comentaris\nLa botiga de còmics Continuarà celebra el seu 38è aniversari amb una sessió de firmes de diversos autors aquest dissabte, 21 d'abril.\nPublicat per Gargotaire a les 7:56 0 comentaris\n17 d'abril: Presentació de "Gòtic" al MNAC i maridatge amb "Vinòmics" al Saló Alimentària\nDes de Norma Editorial, ens han informat que aquest dimarts 17 d'abril hi ha dos actes relacionats amb dues obres publicades per l'editorial.\nDimarts 17 d'abril, a les 12 hores, es farà una roda de premsa per presentar el còmic Gòtic al MNAC, Museu Nacional d'Art de Catalunya.\nDimarts 17 d'abril, a les 17:30 hores, al saló Alimentària es farà un maridatge de vins amb la presència de Denominació d'Origen Catalunya, el còmic Vinòmics i l'autor Jaime Martín.\nEnllaços: MNAC i DO Catalunya


Centre d'Estudis Literaris Iberoamericans Mario Benedetti - Notícies publicades en Octubre, 2015. Centre d'Estudis Literaris Iberoamericans Mario Benedetti\nCentre d'Estudis Literaris Iberoamericans Mar..edetti - Notícies publicades en Octubre, 2015\nCentre d'Estudis Literaris Iberoamericans Mario Benedetti - Notícies publicades en Octubre, 2015\nUN ALTRE DOCTORAT HONORIS CAUSA PER A RAÚL ZURITA, ARA PER LA UNIVERSIDAD TÉCNICA FEDERICO SANTAMARÍA DE VALPARAÍSO\nLa setmana pròxima la Universidad Técnica Federico Santamaría de Valparaíso (Chile) concedirà a Raúl Zurita el grau de Doctorat Honoris causa, el segon que obté després del de la Universitat d'Alacant en el passat mes de març.\nEn les activitat programades, que inclouen conferències, representacions, projeccions, recitals i un seminari, participarà professorat de la nostra Universitat: Cecilia Gómez i Nuria Grané, vicerectores de la nostra universitat; Juan Mesa, degà de la Facultat de Filosofia i lletres; i el catedràtic José Carlos Rovira, que impartirà conferències i presentarà la Biblioteca d'autor dedicada al poeta en la Biblioteca Virtual Miguel de Cervantes.\nLa setmana que ve tindrem el plaure de rebre en la Universitat d'Alacant a l'escriptor Homero Aridjis, un dels intel·lectuals mexicans de major prestigi, per a una sèrie d'activitats impartides en el Centre d'Estudis Iberoamericans Mario Benedetti i en la Seu Universitària Ciutat d'Alacant.\nEl dilluns 2 de novembre a les 10:00 h. es presentarà en el CeMaB el portal que ha elaborat sobre la seua obra la Biblioteca Virtual Miguel de Cervantes, sota l'adreça d'Aníbal Salazar Anglada (Universitat Ramon Llull) i Laurence Pagacz (Université Catholique de Louvain). En la presentació intervindrà el professor Aníbal Salazar, que realitzarà una introducció a l'obra del poeta, i el propi Homero Aridjis, que parlarà sobre la seua obra i recitarà alguns poemes.\nEl dimarts 3 de novembre a les 20:00 h. l'autor donarà un recital de poesia en la Sala de Conferències de la Seu Ciutat d'Alacant (Carrer San Fernando, 40).\nCartell Seu Ciutat d'Alacant\nREPRESENTACIÓ TEATRAL "PEDRO Y EL CAPITÁN" de Mario Benedetti\nEl dimarts 20 d'octubre es representarà l'obra de Mario Benedetti "Pedro y el capitán" en el Paranimf de la Universitat d'Alacant a les 12 h.\n(Sessió per a IES. Entrada 3 €. Reserves per a grups en ofi.cultura@ua.es)\nDilluns que ve, 19 d'octubre, a les 10.00 h, la professora de Literatura hispanoamericana Selena Millars (Universitat Autònoma de Madrid) impartirà la conferència titulada "Pablo Neruda, poeta a l'avantguarda" en el Centre d'Estudis Iberoamericans Mario Benedetti.\nA les 20.15 h., en la Seu Ciutat d'Alacant (Sala Rafael Altamira), presentarà la seua novel·la "El far i la nit" (Ed. Barataria, 2015), guardonada per unanimitat amb el Premi Internacional de Literatura Antonio Machado (Collioure).\nXARRADA DRAMATITZADA «Teatro y realidad histórica: "Penal de Ocaña", un testimonio existencial»\nEl dimecres 7 d'octubre la directora teatral Ana Zamora realitzarà una xarrada dramatitzada titulada «Teatro y realidad histórica: "Penal de Ocaña", un testimonio existencial», en la que també intervindran Eva Rufo (actriu de l'espectacle) i Isabel Zamora (músic).\nLa xarrada tindrà lloc a les 20:15 h en la sala Rafael Altamira de la Seu Universitària Ciutat d'Alacant (C/ Ramón y Cajal, 4). Entrada lliure fins a completar l'aforament de la sala.


Anuncis de feina que poden resultar fraudulents. Alerta si us fan trucar a números de tarificació especial.\nPeriòdicament rebem queixes de persones que, interessant-se per anuncis d’ofertes de feina aparegudes a la premsa local, es troben que l’operador que respon la trucada els remet a un altre telèfon on l’informen que prendran nota de la sol·licitud. Sovint ens trobem amb presumptes ofertes en nom de centres comercials que necessiten venedors de botiga, reposadores, netejadores, personal de manteniment, teleoperadores, neteja...\nCuriosament el telèfon que proporcionen és de tarificació especial i, curiosament, la persona que atén aquest telèfon no té gaire presa i, curiosament, sovint posen en espera la persona que truca, que es queda escoltant música fins que, passat uns minuts, la comunicació es talla misteriosament. D’altres vegades demanen dades on remetre una documentació que no sempre arriba...\nQuan faciliten el telèfon on s’ha de trucar, acostumen a dir: “Vuitanta, setanta-cinc, quaranta-tres...” de manera que queda dissimulat el número 807 que és el que ens indica que aquest número té una tarificació especial.\nDavant una oferta de feina que us fa trucar a un número de tarificació especial, us recomanem que abans de trucar feu una consulta a google, yahoo, o qualsevol cercador d’Internet del número 803, 806, 807 al què us demanen que truqueu. Allà trobareu experiències d’altres usuaris que us poden resultar reveladores...